TM ลุยออกสินค้าใหม่ หวังดันยอดขายปี 65 เข้าเป้า 700 ล้าน  
TM เดินหน้าออกสินค้าใหม่-ขยายช่องทางการจัดจำหน่าย TM CARE SHOP ผ่านแพลตฟอร์มออนไลน์ หวังดันยอดขายปี 65 เข้าเป้า 700 ล้าน  
TM เดินหน้าออกสินค้าใหม่-ขยายช่องทางการจัดจำหน่าย TM CARE SHOP ผ่านแพลตฟอร์มออนไลน์ หวังดันยอดขายปี 65 เข้าเป้า 700 ล้าน  
1 ก.ค. 2565

นางสุนทรี จรรโลงบุตร ประธานเจ้าหน้าที่บริหาร บริษัท เทคโนเมดิคัล จำกัด (มหาชน) หรือ TM เปิดเผยว่า แผนธุรกิจในช่วงครึ่งปีหลังของปี 2565 ทางบริษัทฯ ยังคงเน้นการขยายช่องทางการจำหน่ายสินค้าผ่านช่องทางไลน์ เพื่อเป็นการต่อยอดจากในช่วงครึ่งปีแรก ที่ได้รับกระแสจากลูกค้าค่อนข้างดี ทำให้ยอดขายมีการเติบโตอย่างมีนัยสำคัญ
โดยในช่วงครึ่งปีหลังบริษัทฯ จะเน้นการจำหน่ายสินค้าของ TM CARE SHOP ผ่านแพลตฟอร์มออนไลน์ให้เพิ่มมากขึ้น ซึ่งในขณะนี้บริษัทฯ ได้เปิดร้านค้าในแพลตฟอร์มออนไลน์เพิ่มอีก 5 ช่องทาง ได้แก่ Shopee, Kaidee, JD Central และ TikTok Shop เพิ่มจากช่องทางขายเดิม TM CARE SHOP LIVE, Lazada, [email protected], FacebookPage และ เว็บไซต์
อย่างไรก็ตามนอกจากการขยายการจำหน่ายสินค้าผ่านแพลตฟอร์มออนไลน์ ในช่วงครึ่งปีหลังของปี 2565 ทางบริษัทฯ ยังวางแผนที่จะนำสินค้าใหม่ๆ เข้ามาจำหน่ายใน TM CARE SHOP เพื่อเพิ่มความหลากหลาย และครอบคลุมทุกความต้องการของลูกค้า รวมทั้งยังเป็นการขยายฐานลูกค้าใหม่ๆ เพิ่มให้กับทางบริษัทฯ อีกด้วย ทั้งนี้เพื่อให้หนุนยอดขายปีนี้ตามเป้าหมายที่วางไว้อยู่ที่  700 ล้านบาท
สำหรับผู้ที่สนใจผลิตภัณฑ์สามารถสอบถามข้อมูลการให้บริการได้ที่ TM CARE SHOP โทรศัพท์ 1360 ต่อ 8101 / 8102 เปิดให้บริการจันทร์-ศุกร์ ตั้งแต่เวลา 8.00-17.00 น. รวมทั้งติดต่อผ่านช่องทาง [email protected] : @tmcareshop และ FacebookPage https://www.facebook.com/TMCARESHOP/ หรือ www.tmcare-shop.com